Държавен вестник, бр. 102, 2014 г., стр. 37

БРОЙ  102	
Д Ъ Р Ж А В Е Н  В Е С Т Н И К 	
СТР.  37  
11. разработва и реализира мерки за изграж­
дане и укрепване на административния капа­
цитет на структурите, участващи в реформата 
на отрасъл „Водоснабдяване и канализация“;
12. осъществява комуникация и координа­
ция с Министерството на околната среда и 
водите, Централното координационно звено 
към Министерския съвет, Европейската ко­
мисия, международни финансови институции, 
ДКЕВР, областните администрации, общи­
ните, ВиК операторите, асоциациите по ВиК 
във връзка с изпълнението на дейностите по 
осъществяване на реформата в отрасъла;
13. създава и поддържа Единна информа­
ционна система за ВиК услугите и регистър 
на асоциациите по ВиК и ВиК операторите и 
подпомага и координира действията на ВиК 
операторите по създаване, разработване и 
развитие на информационни системи на ВиК;
14. създава и поддържа Информационна 
система за водностопанските системи и съ­
оръжения;
15. изготвя становища, предложения и 
позиции до министъра във връзка със стра­
тегически документи, разработени от други 
ведомства, институции, структури, касаещи 
развитието на ВиК отрасъла, управлението, 
поддържането и разширението на ВиК ин­
фраструктурата;
16. планира и реализира инвестиционни 
проекти за реконструкция, модернизация и 
изграждане на водоснабдителни и канализа­
ционни системи и съоръжения, финансирани 
от държавния бюджет;
17. управлява проекти, свързани с водо­
снабдяването и канализацията, финансирани 
от международни финансови институции;
18. осъществява и координира съвместни 
програми и проекти с други ведомства и юри­
дически лица с нестопанска цел в областта 
на водоснабдяването и канализацията;
19. координира и контролира проектирането 
и изграждането на санитарно-охранителни 
зони около питейните водоизточници и съо­
ръженията за питейно-битово водоснабдяване;
20. събира информация, свързана със 
състоянието на язовирите с приоритетно пи­
тейно водоснабдяване и за населените места 
с нарушено водоснабдяване и проблеми с 
качествата на питейната вода;
21. координира действията по събиране 
на информация, свързана с водоснабдява­
нето и канализацията, при ликвидиране на 
последиците от стихийни бедствия, аварии и 
катастрофи;
22. осигурява информация и публичност 
на държавната политика за развитие на во­
доснабдяването и канализацията;
23. участва в организирането и провежда­
нето на тръжни процедури по управлявани­
те от дирекцията проекти в съответствие с 
изискванията на българското законодателство, 
ЕК и международните финансови институции;
24. участва в изпълнението, наблюдени­
ето и контрола на проектите, финансирани 
от Кохезионния фонд по Регламент 1164/94, 
както и от Кохезионния фонд и Структурните 
фондове на ЕС;
25. осъществява правилното администра­
тивно, техническо и финансово управление 
и наблюдение на проектите, финансирани от 
ЕС и международните финансови институции, 
управлявани от дирекцията, в съответствие 
с изискванията на ЕК и националното зако­
нодателство, в т. ч.:
а) поддържа контакти със съответните 
дирекции в администрацията на Министер­
ския съвет, Министерството на финансите и 
Министерството на околната среда и водите, с 
областните администрации, общините и ВиК 
дружествата по въпроси, свързани с участие 
в подготовката, изпълнението, наблюдението 
и контрола на проектите, управлявани от 
дирекцията и финансирани от ЕС и между­
народните финансови институции;
б) изготвя доклади за напредъка на про­
ектите, изпълнявани от дирекцията, пред 
съответните европейски и национални органи 
и наблюдаващи институции;
26. периодично въвежда данни в електрон­
ната система за управление и информация 
относно напредъка по проектите, финансирани 
от ЕС и международните финансови инсти­
туции, управлявани от дирекцията;
27. осъществява финансово управление и 
счетоводно отчитане на проектите, финан­
сирани от ЕС и международните финансови 
институции, управлявани от дирекцията;
28. изготвя необходимите документи за 
съответните звена в Министерството на финан­
сите във връзка с проектите, финансирани от 
ЕС и международните финансови институции, 
управлявани от дирекцията;
29. осигурява условия за независими про­
верки и финансов контрол от компетентните 
национални и международни органи на про­
ектите, управлявани от дирекцията;
30. организира и координира дейностите, 
свързани с осигуряване на публичност и про­
зрачност относно получените от ЕС и меж­
дународните финансови институции средства 
по проектите, управлявани от дирекцията.
Чл. 38. Дирекция „Благоустройство и 
геозащита“:
1. подпомага министъра при:
а) осъществяване на държавната политика 
за развитието на пътната инфраструктура, 
за разработването на проект на стратегия за 
развитие на пътната инфраструктура и сред­
носрочна програма за изпълнението є;
б) осъществяване на дейности, свързани с 
подготовката за внедряването на система за 
събиране на такси за ползване на пътна инфра­
структура на базата на изминато разстояние;
2. подпомага министъра при подготовката 
на предложения за утвърждаване на промени 
в списъка на общинските пътища по чл. 3, 
ал. 4 от Закона за пътищата;